CELEX: 32009D0171
Language: da
Date: 2009-02-10 00:00:00
Title: 2009/171/EF: Rådets beslutning af 10. februar 2009 om ændring af bilag 2, liste A, i de fælles konsulære instrukser til de diplomatiske og konsulære repræsentationer for så vidt angår visumkrav for indehavere af indonesiske diplomatpas og tjenestepas

5.3.2009   
            
            
               DA
            
            
               Den Europæiske Unions Tidende
            
            
               L 61/17
            
         
      RÅDETS BESLUTNING
   
   af 10. februar 2009
   om ændring af bilag 2, liste A, i de fælles konsulære instrukser til de diplomatiske og konsulære repræsentationer for så vidt angår visumkrav for indehavere af indonesiske diplomatpas og tjenestepas
   (2009/171/EF)
   RÅDET FOR DEN EUROPÆISKE UNION HAR —
   under henvisning til Rådets forordning (EF) nr. 789/2001 af 24. april 2001 om at forbeholde Rådet gennemførelsesbeføjelserne vedrørende visse detailbestemmelser og konkrete procedurer i forbindelse med behandling af visumansøgninger (1), særlig artikel 1, stk. 1,
   under henvisning til initiativ fra Østrig, og
   ud fra følgende betragtninger:
   
               (1)
            
            
               Bilag 2, liste A, i de fælles konsulære instrukser til de diplomatiske og konsulære repræsentationer (2) indeholder en liste over lande, hvis statsborgere ikke er visumpligtige i en eller flere Schengenstater, når de er indehavere af diplomatpas, officielle pas eller tjenestepas, men visumpligtige, når de er indehavere af almindelige pas.
            
         
               (2)
            
            
               Østrig ønsker at undtage indehavere af indonesiske diplomatpas og tjenestepas fra visumkravene. De fælles konsulære instrukser bør derfor ændres i overensstemmelse hermed.
            
         
               (3)
            
            
               I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne beslutning, som ikke er bindende for og ikke finder anvendelse i Danmark. Inden seks måneder efter at Rådet har vedtaget denne beslutning til udbygning af Schengenreglerne efter bestemmelserne i tredje del, afsnit IV, i traktaten om oprettelse af Det Europæiske Fællesskab, træffer Danmark afgørelse om, hvorvidt det vil gennemføre denne beslutning i sin nationale lovgivning, jf. artikel 5 i protokollen om Danmarks stilling.
            
         
               (4)
            
            
               For så vidt angår Island og Norge er denne beslutning et led i udviklingen af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (3), som falder ind under det område, der er nævnt i artikel 1, litra B, i Rådets afgørelse 1999/437/EF af 17. maj 1999 om visse gennemførelsesbestemmelser til nævnte aftale (4).
            
         
               (5)
            
            
               Denne beslutning er et led i udviklingen af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (5). Det Forenede Kongerige deltager derfor ikke i vedtagelsen af denne beslutning, som ikke er bindende for og ikke finder anvendelse i Det Forenede Kongerige.
            
         
               (6)
            
            
               Denne beslutning er et led i udviklingen af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (6). Irland deltager derfor ikke i vedtagelsen af denne beslutning, som ikke er bindende for og ikke finder anvendelse i Irland.
            
         
               (7)
            
            
               For så vidt angår Schweiz er denne beslutning et led i udviklingen af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (7), der falder ind under det område, der er nævnt i artikel 1, litra B, i afgørelse 1999/437/EF sammenholdt med artikel 3 i Rådets afgørelse 2008/146/EF (8).
            
         
               (8)
            
            
               For så vidt angår Liechtenstein er denne beslutning et led i udviklingen af de bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, som falder ind under det område, der er nævnt i artikel 1, litra B, i afgørelse 1999/437/EF sammenholdt med artikel 3 i Rådets afgørelse 2008/261/EF (9).
            
         
               (9)
            
            
               For så vidt angår Cypern er denne beslutning en retsakt, der bygger på Schengenreglerne eller på anden måde har tilknytning dertil, jf. artikel 3, stk. 2, i tiltrædelsesakten af 2003.
            
         
               (10)
            
            
               Denne beslutning er en retsakt, der bygger på Schengenreglerne eller på anden måde har tilknytning dertil, jf. artikel 4, stk. 2, i tiltrædelsesakten af 2005 —
            
         VEDTAGET FØLGENDE BESLUTNING:
   Artikel 1
   I bilag 2, liste A, i de fælles konsulære instrukser indsættes bogstaverne »D« og »S« ved siden af Indonesien i »AT«-søjlen.
   Artikel 2
   Denne beslutning anvendes fra den 1. marts 2009.
   Artikel 3
   Denne beslutning er rettet til medlemsstaterne i overensstemmelse med traktaten om oprettelse af Det Europæiske Fællesskab.
   
      Udfærdiget i Bruxelles, den 10. februar 2009.
      
         
            På Rådets vegne
         
         M. KALOUSEK
         
         
            Formand
         
      
   
   
      (1)  EFT L 116 af 26.4.2001, s. 2.
   
      (2)  EUT C 326 af 22.12.2005, s. 1.
   
      (3)  EFT L 176 af 10.7.1999, s. 36.
   
      (4)  EFT L 176 af 10.7.1999, s. 31.
   
      (5)  EFT L 131 af 1.6.2000, s. 43.
   
      (6)  EFT L 64 af 7.3.2002, s. 20.
   
      (7)  EUT L 53 af 27.2.2008, s. 52.
   
      (8)  EUT L 53 af 27.2.2008, s. 1.
   
      (9)  EUT L 83 af 26.3.2008, s. 3.